**„Докторантското обучение в интер-университетска перспектива (сравнителен анализ и възможности за сътрудничество)“**

**ръководител доц. д-р Николина Валентинова Цветкова**

Проектът подпомага работата не само на Философски факултет, но и на Софийския университет като цяло, тъй като чрез неговата реализация се допринася за по-задълбоченото разбиране на спецификата на третата степен на висшето образование. По този начин се създават възможности както за осмисляне на традицията в тази област, така и за сравнение с водещи практики на европейско и световно ниво. Резултатите от проекта могат да послужат за създаване на институционални политики, които да работят за изграждането и успешното управление на национални и международни изследователски/докторантски структури и програми, за привличането и ангажирането на млади изследователи и укрепването на националния и европейския изследователски капацитет. В резултат от реализацията на проекта, съвместно с университета в Дъръм, Великобритания и независими изследователи, е създаден Международен междууниверситетски център за изследване на докторантското обучение (International Centre for the Comparative Study of Doctoral Education - https://iccsde.wpengine.com/).